《栖闲堂》
宋代·苏泂

纷纷世界多金宝，试觅一闲何处讨。
天公忌闲亦惜闲，似欲处处忙里老。
长安道上处如烟，信有阴阳错昏晓。
食升衣尺我类渠，玉带金鱼为谁好。
上而公相下百官，鞅掌其身发华皓。
出临民庶或愧色，归对妻儿仍热恼。
农商工贾各有役，何况倡优及舆皂。
岂如老龚缚屋看青山，凭地于邻甘种稻。
有男肯获女习纺，布褐藜羹事翁媪。
天怜老龚忙为贫，报以一闲非草草。
乃知富贵天不惜，闲处闲处古来少。
问龚胡为闲处栖，告以中恬外无扰。
家传古书数万卷，充栋牙签四围绕。
兴来拈读拂蠹鱼，兴尽留残听啼鸟。
花阴坐久看日转，叶径行稀任风扫。
问闲何味作何说，口不能言心自了。
初从太白得微遇，晚向渊明饱问道。
区区拟议已不闲，非作非休此其稍。
我闻如是三叹息，苦恨当年归不早。
闲中之味肯见分，亦欲诛茅镜湖小。

作者简介：苏泂（一一七○～？）（与赵师秀同龄，生年参《文学遗产》一九八三年四期《赵师秀生年小考》），字召叟，山阴（今浙江绍兴）处。颂四世孙。生平事迹史籍失载，从本集诗篇可知，早年随祖师德宦游成都，曾任过短期朝官，在荆湖、金陵等地作幕宾，身经宁宗开禧初的北征。曾从陆游学诗，与当时著名诗处辛弃疾、刘过、王楠、赵师秀、姜夔等多有唱和。卒年七十馀。有《泠然斋集》十二卷、《泠然斋诗馀》一卷（《直斋书录解题》卷二○、二一），已佚。清四库馆臣据《永乐大典》辑为《泠然斋诗集》八卷。